ആളൊഴിഞ്ഞ സ്ഥലത്ത് കോളജ് വിദ്യാര്ഥിനിക്കു നേരെ അജ്ഞാതന്റെ ആക്രമണം കൊണ്ടോട്ടി: ആളൊഴിഞ്ഞ സ്ഥലത്ത് കോളജ് വിദ്യാര്ഥിനിക്കു നേരെ അജ്ഞാതന്റെ ആക്രമണം. കൊട്ടുകരയിലാണ് തിങ്കളാഴ്ച ഉച്ചയോടെ സംഭവം നടന്നത്. കോളജിലേക്കു പോവുകയായിരുന്നു 21 കാരിയായ യുവതി. ആളൊഴിഞ്ഞ സ്ഥലത്ത് കാത്തുനിന്നയാള് വിദ്യാര്ഥിനിയെ കീഴ്പ്പെടുത്തി വയലിലെ വാഴത്തോട്ടത്തിലേക്കു കൊണ്ടുപോവുകയായിരുന്നു. തോട്ടത്തിലേക്ക് വലിച്ചുകൊണ്ടു പോകാനായിരുന്നു ശ്രമം. തലനാരിഴയ്ക്കു രക്ഷപ്പെട്ട വിദ്യാര്ഥിനി തൊട്ടടുത്ത വീട്ടില് അഭയം തേടി. പരിക്കേറ്റ പെണ്കുട്ടി ആശുപത്രിയില് ചികില്സ തേടി. പരിസരങ്ങളിലെ സിസിടിവി കാമറ ദൃശ്യങ്ങള് ഉള്പ്പെടെ ശേഖരിച്ച് പ്രതിക്കായി പോലീസ് അന്വേഷണം തുടങ്ങി. പ്രതിയെന്ന് സംശയിക്കുന്ന ആളുടെ ചെരിപ്പ് സംഭവസ്ഥലത്ത് നിന്ന് ലഭിച്ചു. മലപ്പുറത്ത് നിന്ന് ഡോഗ് സ്ക്വാഡും വിരലടയാള വിദഗ്ധരും സ്ഥലത്തെത്തി പരിശോധന നടത്തി.The post ആളൊഴിഞ്ഞ സ്ഥലത്ത് കോളജ് വിദ്യാര്ഥിനിക്കു നേരെ അജ്ഞാതന്റെ ആക്രമണം first appeared on MalayalamExpressOnline.